38. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε2/5567 της 19/29 Ιουλ. 1983 (ΦΕΚ Β΄ 439) Τρόπος ανάθεσης διδασκαλίας με ωριαία αποζημίωση, στις Σχολικές Μονάδες της Μ.Τ.Ε.Ε. Έχοντας υπόψη: Τις διατάξεις του άρθρ. 14 του Νόμ. 1351/83 και της παρ. 2 του άρθρ. 18 του Νόμ. 576/77, αποφασίζουμε: Γενικά Άρθρ.1.-Η ανάθεση διδασκαλίας με ωριαία αποζημίωση στις Δημόσιες Σχολικές Μονάδες της Μέσης Τ.Ε.Ε. γίνεται με απόφαση του Προϊσταμένου της Διεύθυνσης ή του Γραφείου Εκπαίδευσης, από τους πίνακες των υποψηφίων που συντάσσονται, σύμφωνα με τις διατάξεις της Υπουργικής αυτής απόφασης, κατά κλάδο και ειδικότητα. Κάθε υποψήφιος υποβάλλει αίτηση για ανάθεση διδασκαλίας στη Δ/νση ή το Γραφείο Μ.Τ.Ε.Ε. ενός μόνο Νομού ή Νομαρχιακού Διαμερίσματος του Κράτους. Οι αιτήσεις υποβάλλονται από 1 Ιουλίου μέχρι 20 Αυγούστου κάθε χρόνου. Δικαιολογητικά Άρθρ.2.-Ο υποψήφιος υποβάλλει τα παρακάτω δικαιολογητικά: α)Αίτηση στην οποία δηλώνει τις Σχολικές Μονάδες της Δ/νσης ή του Γραφείου Μ.Τ.Ε.Ε. κατά σειρά προτίμησης στις οποίες επιθυμεί να διδάξει. β)Θεωρημένο αντίγραφο του βασικού τίτλου σπουδών του γ)Βεβαίωση οικογενειακής κατάστασης Δήμου ή Κοινότητας αν είναι παντρεμένος. δ)Υπεύθυνη δήλωση του Ν.Δ.105/69 ότι: ι)Δεν υπέβαλε αίτηση σε άλλη Διεύθυνση ή Γραφείο Εκπαίδευσης. ιι)Έχει ή όχι όλα τα προσόντα που προβλέπονται από το άρθρ. 14 του Νόμ. 576/77 για διορισμό, σε περίπτωση που έχει όλα τα προσόντα της ημερομηνίας υποβολής της αίτησης διορισμού. ιιι)Είναι άνεργος (άνεργη) ή όχι, σε περίπτωση που είναι άνεργος (άνεργη) αν εργάζεται ή όχι ο σύζυγος (ή σύζυγος) του. 2.Ο Προϊστάμενος των Δ/νσεων και των Γραφείων Μ.Τ.Ε.Ε., αμέσως μετά τη λήξη της προθεσμίας υποβολής των αιτήσεων, στέλνουν καταστάσεις των υποψηφίων που δήλωσαν ότι είναι γραμμένοι στις επετηρίδες και έχουν όλα τα προβλεπόμενα προσόντα διορισμού από το άρθρ. 14 του Νόμ. 576/77 με τις ημερομηνίες της αίτησης εγγραφής τους στο ΥΠΕΠΘ, των κλάδων 1, 2, 5, 7, 8 και 9 στη Δ/νση Προσωπικού Τ.Ε.Σ., Τμήμα Γ΄ και των κλάδων 3, 4 και 6 στη Δ/νση Προσωπικού Μ.Ε., Τμήμα, για τον έλεγχο της ακρίβειας των δηλώσεών τους. Οι αρμόδιες Δ/νσεις του ΥΠ.ΕΠΘ είναι υποχρεωμένες να ειδοποιήσουν εντός 8 ημερών από τη λήψη των καταστάσεων για τις περιπτώσεις ψευδών δηλώσεων. Οι υποψήφιοι που κάνουν ψευδή δήλωση ανεξάρτητα από τις συνέπειες του Ν.Δ. 105/69 δεν προσλαμβάνονται ως ωρομίσθιοι εκπαιδευτικοί, με ευθύνη των Προϊσταμένων των Δ/νσεων ή Γραφείων ΜΤΕΕ. Σύνταξη των πινάκων Άρθρ.3.-1.α)Στους πίνακες των υποψηφίων των κλάδων 1, 2, 3, 4, 5, 6 και 8 προηγούνται όσοι είναι γραμμένοι στις επετηρίδες των κλάδων αυτών και έχουν όλα τα προβλεπόμενα προσόντα από το άρθρ. 14 του Νόμ. 576/77. Η σειρά μεταξύ τους καθορίζεται από τα κριτήρια: 1)ημερομηνία υποβολής της αίτησης διορισμού 2)βαθμό του βασικού τίτλου σπουδών 3)ημερομηνία κτήσης του βασικού τίτλου σπουδών. Ειδικά η σειρά των υποψηφίων των κλάδων 1, 2, 5 και 8 της παραγράφου αυτής, που η ημερομηνία της αίτησης διορισμού τους είναι μέσα στο 1983, καθορίζεται από τα κριτήρια: 1)ημερομηνία κτήσης του βασικού τίτλου σπουδών, 2)βαθμό του βασικού τίτλου σπουδών, 3)ημερομηνία υποβολής της αίτησης διορισμού. (Αντί για τις σελ. 516,463(γ)-516,474) Σελ. 516,463(δ) Τεύχος ΙΑ-1-3 Σελ. 57 Προσωπικό Επαγγελματικών Σχολών 32.Ε.ι.35-38 Μόνο στην περίπτωση που συμπίπτει ένα ή περισσότερα από τα κριτήρια που αναφέρονται στις παρ. α, β και γ του άρθρου αυτού λαμβάνεται υπόψη το επόμενο κριτήριο. β)Στους πίνακες των υποψηφίων των κλάδων 7 και 9 προηγούνται όσοι είναι γραμμένοι στις επετηρίδες των κλάδων αυτών και έχουν όλα τα προσόντα που προβλέπονται από το άρθρ. 14 του Νόμ. 576/77. Οι υποψήφιοι της παραγράφου αυτής υποβάλουν μαζί με τα δικαιολογητικά του άρθρ. 2 τα εξής: α)Θεωρημένο αντίγραφο πιστοποιητικού παιδαγωγικών σπουδών της ΣΕΛΕΤΕ όσοι δεν είναι πτυχιούχοι της ΑΣΕΤΕΜ, β)Βεβαίωση επαγγελματικής ή διδακτικής πείρας δύο ετών από αρμόδια αρχή. Η σειρά μεταξύ τους καθορίζεται από τα κριτήρια: 1)έτος υποβολής της αίτησης διορισμού 2)βαθμό του βασικού τίτλου σπουδών 3) ημερομηνία υποβολής της αίτησης διορισμού. γ)Οι υπόλοιποι υποψήφιοι των κλάδων 1, 2, 3, 4, 5, 6, 7, 8 και 9 έπονται εκείνων που αναφέρονται στις παρ. α και β του άρθρου αυτού. Η σειρά μεταξύ τους καθορίζεται από τα κριτήρια: 1)τον αριθμό των μορίων που λαμβάνουν σύμφωνα με την παράγραφο αυτή, 2)την ημερομηνία κτήσης του βασικού τίτλου σπουδών, 3)το βαθμό του βασικού τίτλου σπουδών. Τα μόρια που λαμβάνουν οι υποψήφιοι είναι: ι)Άνεργος υποψήφιος 10 μόρια. ιι)Άνεργος υποψήφιος με σύζυγο μη εργαζόμενο 15 μόρια. ιιι)Για κάθε παιδί υποψηφίου 3 μόρια. δ)Οι πίνακες των υποψηφίων του κλάδου ΙΙ συντάσσονται σύμφωνα με τα κριτήρια της παρ. γ του άρθρου αυτού. 2.Οι πίνακες συντάσσονται μετά από πρόταση των Π.Σ.Τ.Ε.Ε. σύμφωνα με την Υπουργική αυτή απόφαση και ανακοινώνονται μέχρι 5 Σεπτεμβρίου. Οι υποψήφιοι μπορούν να υποβάλλουν ενστάσεις κατά των πινάκων εντός τριών ημερών από την ανακοίνωσή τους οι οποίες εξετάζονται από τα Π.Σ.Τ.Ε.Ε. μέχρι 12 Σεπτεμβρίου και συντάσσονται μετά οι οριστικοί πίνακες των υποψηφίων. 3.Η ισχύς των πινάκων αρχίζει από την οριστική σύνταξή τους μέχρι τη σύνταξη των πινάκων του επομένου έτους. Σελ. 516,464(δ) Τεύχος ΙΑ-1-3 Σελ. 58 Ανάθεση Διδασκαλίας Άρθρ.4.-1.Οι εκπαιδευτικοί με ωριαία αποζημίωση προσλαμβάνονται από τους πίνακες που έχουν συνταχθεί, για τις Σχολικές Μονάδες που δήλωσαν ότι επιθυμούν να εργαστούν, μετά τις αποσπάσεις και τις διαθέσεις των τακτικών εκπαιδευτικών. Οι άνεργοι υποψήφιοι προσλαμβάνονται με πλήρες ωράριο αν το επιτρέπουν οι ανάγκες της υπηρεσίας, για το λόγο αυτό μπορούν να εργάζονται σε περισσότερες από μία Σχολικές Μονάδες της ίδιας περιφέρειας. 2.Η σύμβαση εργασίας των εκπαιδευτικών με ωριαία αποζημίωση λύεται αυτοδίκαια στο τέλος κάθε μήνα όταν με οποιοδήποτε τρόπο αντικατασταθούν από τακτικούς εκπαιδευτικούς. 3.Αν δεν υποβληθούν αιτήσεις για κάποια ειδικότητα μέχρι 20 Αυγούστου, η προθεσμία υποβολής των αιτήσεων για την ειδικότητα αυτή παρατείνεται και η ανάθεση διδασκαλίας γίνεται σύμφωνα με την απόφαση αυτή, χωρίς τήρηση των προθεσμιών. Η ρύθμιση αυτή ισχύει και στην περίπτωση που εξαντληθεί ο πίνακας των υποψηφίων κάποιας ειδικότητας που συντάχθηκε σύμφωνα με την απόφαση αυτή. Τελικές Διατάξεις Άρθρ.5.-Αιτήσεις που τυχόν έχουν υποβληθεί πριν από την απόφαση αυτή δεν λαμβάνονται υπόψη.